Kašeľ a bolesť hrdla v tehotenstve
Manzelka ma suchy kasel, skrabe ju v hrdle.Osvedcila sa nam kombinacia Joxu a Strepsils,dakedy niekedy sirup na kasel. Momentalne mame podozrenie,ze je tehotna (nie je to este overene),tak sa bojime tuto kombinaciu pouzivat.Viete nieco odporucit?Resp. mozme pouzit overenu kombinaciu v mensej miere?
Dobrý deň,
ďakujeme Vám za otázku.
Medzi prípravky bezpečné počas tehotenstva patrí zdravotnícka pomôcka
StopKašeľ Medical
. Obsahuje zmes 5 bylinných extraktov, ktoré pomáhajú zmierniť príznaky bežných ochorení spojených s nachladnutím ako je kašeľ a chrapot. Odporúčané dávkovanie je 3x denne 1 polievková lyžica (15 ml ). Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu fyziologického roztoku, Vincentky, prípadne Yabra. Nevyhnutné dbať aj na dostatočný pitný režim, čím sa zefektívni účinok Stopkašľa.
Jox sa nesmie používať počas tehotenstva, preto v prípade ak máte podozrenie na prípadne tehotenstvo odporúčam Vám prestať ho používať.
Na zmiernenie bolesti hrdla je vhodný liek
Septofort
. Je možné ho užívať aj počas tehotensta, ale len v nevyhnutných prípadoch. Liek obsahuje chlórhexidíniumchlorid, ktorý má dezinfekčný účinok v ústnej dutiny a hltane. Je určený na prevenciu a lokálnu liečbu infekcií ústnej dutiny a horných dýchacích ciest (afty, zápaly ďasien, jazyka, nosohltana, stavy po operáciách v dutine ústnej alebo v hltane a iné). Dávkovanie je 3-4x denne 1 pastilka, pričom časový odstup medzi podanými liekmi má byť min. 2 hodiny. Po použití pastilky sa odporúča nejesť a nepiť aspoň polhodinu.
Prajem Vám všetko dobré.
S pozdravom
PharmDr. Lenka Čorbová.